OpenLLM-France/wikimedia huggingface dataset:
# María Obelleiro

María Obelleiro Hermida (Arcade, Soutomaior, 4 d'abril de 1985) és una periodista gallega. Després de dirigir Sermos Galiza és d'ençà del gener de 2020 la directora de Nós Diario. Va guanyar el Premi Johán Carballeira de periodisme en 2016-2017, amb el reportatge titulat O apartheid sanitario na Galiza.
A partir del 20 de setembre del 2020 participa conjuntament amb el periodista basc Martxelo Otamendi i el valencià Vicent Partal a la rúbrica de Cartes creuades de Vilaweb.
A Galícia és l’única directora dona d’un diari en paper.

## Referències

* ↑ «María Obelleiro, directora do semanario, gaña o Xohán Carballeira de xornalismo». Nós diario, 18-04-2017 [Consulta: 26 setembre 2020].
* ↑ «Galeusca de directors: l'actualitat setmanal des de Galícia, el País Basc i els Països Catalans». Vilaweb, 20-09-2020 [Consulta: 26 setembre 2020].
* ↑ Verdoy, Carme. «"Hi ha gent a qui no agrada que una dona sigui en un lloc de responsabilitat"». Mèdia.cat, 12-06-2024. [Consulta: 15 juny 2024].
# Selecció de futbol de Tonga

La selecció de futbol de Tonga és l'equip nacional de futbol de Tonga i és controlada per la Federació de Futbol de Tonga. La selecció tongalesa mai ha participat en la Copa de Nacions de l'OFC o en la Copa del Món de Futbol. És una de les seleccions més dèbils de l'OFC i el seleccionador és el tongalès Timote Polovili des del 2010.

## Resultats
### Copa del Món

* 1930 a 1994 — No participà
* 1998 a 2014 — No es classificà
* 2018 —

### Copa de Nacions de l'OFC

* 1973 a 1980 — No participà
* 1996 a 2012 — No es classificà
* 2016 —

### Jocs del Pacífic

* 1963 a 1975 — No participà
* 1979 — Primera fase
* 1983 — Primera fase
* 1987 a 1995 — No participà
* 2003 — Primera fase
* 2007 — Primera fase
* 2011 — No participà
* 2015 —

### Copa de Polinèsia

* 1994 — Subcampió
* 1998 — Quart
* 2000 — Quart

## Seleccionadors

* Rudi Gutendorf (1981)
* Gary Phillips (2001)
* Heinave Kaifa (2002-2003)
* Milan Janković (2003-2005)
* Ben Perry (2005-2006)
* Reece Mclaughlin (2006-2007)
* Chris Williams (2007-2010)
* Timote Polovili (2010-actualitat)

## Enllaços externs

* (castellà) Tonga a la pàgina web oficial de la FIFA Arxivat 2013-02-28 a Wayback Machine.
# Municipi de Roja

El municipi de Roja (en letó: Rojas novads) és un dels 110 municipis de Letònia, que es troba localitzat al nord-oest del país bàltic, i que té com a capital la localitat de Roja. El municipi va ser creat l'any 2009 després d'una reorganització territorial.

## Ciutats i zones rurals

* Parròquia de Rojas (zona rural)

## Població i territori

La seva població està composta per un total de 6.271 persones (2009). La superfície del municipi té uns 309,5 kilòmetres quadrats, i la densitat poblacional és de 20,26 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 22 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 22 gener 2015].
# Thomaston (Maine)

Thomaston és una concentració de població designada pel cens dels Estats Units a l'estat de Maine (EUA). Segons el cens del 2000 tenia 2.714 habitants.

## Demografia

Segons el cens del 2000, Thomaston tenia 2.714 habitants, 1.013 habitatges, i 583 famílies. La densitat de població era de 531,9 habitants/km².
Dels 1.013 habitatges en un 25,5% hi vivien nens de menys de 18 anys, en un 43,3% hi vivien parelles casades, en un 10,2% dones solteres, i en un 42,4% no eren unitats familiars. En el 35,7% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,9.
Per edats la població es repartia de la següent manera: un 18,6% tenia menys de 18 anys, un 9% entre 18 i 24, un 31,9% entre 25 i 44, un 24,7% de 45 a 60 i un 15,8% 65 anys o més.
L'edat mediana era de 39 anys. Per cada 100 dones de 18 o més anys hi havia 127,6 homes.
La renda mediana per habitatge era de 30.549 $ i la renda mediana per família de 41.058 $. Els homes tenien una renda mediana de 29.375 $ mentre que les dones 22.067 $. La renda per capita de la població era de 16.564 $. Entorn del 8,1% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thomaston». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Thomaston». American Fact Finder. Oficina del Cens dels Estats Units, 12-01-2010.
# Silvio Piola

Silvio Piola (Robbio Lomellina, 29 de setembre, 1913 – Gattinara, 4 d'octubre, 1996) fou un futbolista italià dels anys 30 i 40.
Debutà a la Sèrie A italiana amb el Pro Vercelli el 1930 a l'edat de 17 anys. El 1934 ingressà a la SS Lazio, on romangué durant nou temporades, essent dos cops màxim golejador del campionat el 1937 i el 1943. Als anys 40 defensà els colors del Torino FC (on marcà la brillant xifra de 27 gols en 23 partits), la Juventus FC i al Novara Calcio.
Debutà amb la selecció italiana enfront Àustria el 24 de març, 1935. Fou campió del món a França 1938, on marcà 2 gols a la final (4-2) contra Hongria. En total disputà 34 partits (xifra que podria haver estat més alta sinó hagués estat interrompuda per la II Guerra Mundial). El darrer partit el disputà el 1952, havent marcat 30 gols.
És el tercer màxim golejador de la selecció italiana, i el primer al campionat italià de futbol (274 gols). Amb 537 partits és el sisè amb més partits disputats (dades a abril del 2008).
# Marc Pomponi

Marc Pomponi és el nom dels següents personatges:
* Marc Pomponi fou tribú de la plebs elegit a l'abolició del decemvirat el 449 aC
* Marc Pomponi fou tribú amb potestat consular el 339 aC
* Marc Pomponi (tribú 362 aC), tribú de la plebs el 362 aC
* Marc Pomponi (tribú 167 aC), tribú de la plens el 167 aC
* Marc Pomponi (amic de Gai Grac), cavaller romà (segle II aC)
* Marc Pomponi (edil), edil romà el 82 aC
* Marc Pomponi (militar), militar romà (segle I aC)
# Sesbania grandiflora

Sesbania grandiflora (sinònim Aeschynomene grandiflora), coneguda col·loquialment com a agati, és un petit arbre del gènere Sesbania. És un arbret de creixement ràpid de fins a 5 m d'alt. Les flors són grosses i de color blanc, roig o rosa. Els fruits són llegums aplanats. És una planta extremadament sensible a les glaçades. Probablement originari de l'Índia o el sud-est d'Àsia, creix en zones tropicals humides de tot el món. Les flors de es mengen com a verdura per exemple a Laos, Tailàndia, Java, el Vietnam i Ilocos (Les Filipines). Les tavelles tendres i les fulles també es mengen.

## Enllaços externs

* Sesbania grandiflora on Tropicalforages.info
* Sesbania grandiflora in the AgroForestry Database of the World Agroforestry Centre
* Sesbania grandiflora on the FAO web site Arxivat 2013-02-17 a Wayback Machine.
* Sesbania grandiflora on the web site of the Center for New Crops & Plant Products at Purdue University.
# MG 17

La MG 17 (acrònim de Maschinegewehr 17, «Metralladora 17» en alemany) va ser una metralladora lleugera del calibre 7,92 mm produïda per Rheinmetall-Borsig per ser usada en posicions fixes als avions de la Luftwaffe durant la Segona Guerra Mundial.

## Història

La MG 17, juntament amb la MG 15, va ser la primera metralladora de la Luftwaffe després del 1933.
Va ser especialment desenvolupada per Rheinmetall el 1934 sobre el disseny anterior de la MG 30 per a una instal·lació rígida en avions de combat. Abans de la Segona Guerra Mundial, la MG 17 era la metralladora estàndard en avions de caça alemanys. S'accionava pel retrocés del canó. Per augmentar la cadència de tir feia servir un atrapa-gasos que reenviava part dels gasos del tret cap en darrera produint una pressió suficient per augmentar la velocitat de retrocés del forrellat. L'alimentació era per cinta auto-desintegrable, es carregava amb aire comprimit i el tir s'activava elèctricament. Estava dissenyada de tal manera que podia triar-se el costat més convenient per rebre la munició segons les condicions d'espai de cada tipus d'avió.
La MG 17 va ser posteriorment complementada o substituïda per metralladores i canons automàtics de calibre més gran (MG 131, MG 151/20, MK 108), ja que els projectils de petit calibre ja no tenien una penetració i un efecte balístic suficients.

## Referències

* ↑ Reichluftfahrtministerium «LDv 111-1 MG 17 Bedienzngsvorschrift». Manual oficial de la MG 17, 1939.
* ↑ Gustin, Emmanuel.. Flying guns : the development of aircraft guns, ammunition, and installations, 1933-45. Shrewsbury, England: Airlife, 2003. ISBN 1-84037-227-3.
# Thomaz Soares da Silva

Thomaz Soares da Silva, més conegut com a Zizinho, (14 d'octubre, 1921 - 8 de febrer, 2002) fou un futbolista brasiler dels anys 40 i 50.
Jugava de centrecampista ofensiu o extrem. Fou una de les estrelles de la selecció brasilera a la Copa del Món de Futbol de 1950, celebrada al Brasil. Juntament amb Jair i Ademir, portà al Brasil a la final del campionat, que va perdre davant Uruguai. En total jugà 53 cops amb Brasil. Va marcar 30 gols.
Pel que fa a clubs, destacà al Flamengo on romangué entre 1939 i 1950. També destacà a Bangu i São Paulo FC. Audax Italiano de Xile fou el seu darrer club.
Pelé va dir de Zizinho que era el millor futbolista que mai havia vist. "Era un jugador complet. Podia jugar de centrecampista o en l'atac. Era ofensiu i sabia marcar gols. I no tenia por de la cara dels seus rivals".
Fou escollit en la quarta posició en l'elecció dels millors jugadors brasilers del segle xx per IFFHS.

## Palmarès

Flamengo
* Campionat carioca: 1939, 1942, 1943, 1944
Bangu
* Màxim golejador del campionat carioca 1952 (19 gols)
São Paulo
* Campionat paulista: 1957
Selecció
* Copa Amèrica de futbol 1949

## Referències

* ↑ «Thomaz Soares da Silva "Zizinho" - Goals in International Matches». Rec.Sport.Soccer Statistics Foundation.
* ↑ «Todos os brasileiros - 1950» (en portuguès). FolhaOnline, 09-12-2005. [Consulta: 16 desembre 2017].
* ↑ Bellos, Alex. Obituary: Zizinho, 12 febrer 2002.
* ↑ Muere Zizinho, el precursor de Pelé a El Mundo
# Comtat de Thérouanne

El comtat de Thérouanne (neerlandès Terwaan) fou una jurisdicció feudal al sud del comtat de Flandes, de la qual el centre fou la ciutat de Thérouanne. La ciutat tenia un bisbe que era sufragani de l'arquebisbe de Reims; com a totes les ciutats amb bisbes, hi havia al costat un comte designat pels carolingis, no hereditari. La diòcesi era força delimitada per l'IJzer al nord, i el Canche al sud i el Leie a l'est. Avançat al segle ix els comtes de Flandes van dominar Thérouanne per les armes i van governar la regió durant uns tres-cents anys fins que Felip d'Alsàcia (1168-1191) va donar la regió en dot a la seva neboda Isabel d'Hainaut quan es va casar (1180) amb Felip August de França que el va incorporar a la corona francesa. Aquesta annexió va ser ratificada pel tractat d'Arràs de 1191).
# Sicista caucasica

Sicista caucasica és una espècie de mamífer rosegador miomorf de la família dels dipòdids. És endèmic de Rússia, tot i que s'han trobat alguns exemplars a Geòrgia.

## Hàbitat

L'espècie es troba en prats subalpins d'herba alta en unes alçades d'entre 1.400 i 2.000 metres, amb un hàbit òptim a 1.500 m; poques vegades es troben en boscos.

## Referències

* 1 2 Tsytsulina, K., Bukhnikashvili, A. i Schönbrodt, G.. «Sicista caucasica» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 20 novembre 2015].
* Holden, M. E.; G. G. Musser. 2005. Family Dipodidae. Pàg. 871-893; Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.
Espècies vivents d'esmíntids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Sicistinae :
Categoria :
# Marc Pomponi (tribú 167 aC)

Marc Pomponi (en llatí Marcus Pomponius) va ser tribú de la plebs l'any 167 aC. Formava part de la gens Pompònia, una gens romana d'origen plebeu.
Juntament amb el seu col·lega Marc Antoni, es va oposar a la proposta del pretor Marc Juvenci Talna de declarar la guerra a Rodes. Va ser nomenat pretor l'any 161 aC i va fer aprovar un decret al senat pel qual es prohibia viure a la ciutat de Roma als filòsofs i retòrics.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 493.
# Thymiaterion

Thymiaterion, Thumaterias o Thumaterion fou la primera colònia cartaginesa de la Mauritània, uns 40 km al sud-est de Lixus. Podria tractar-se de Marmora o de Larraix.
# MG 151

La MG 151 era un canó automàtic aeronàutic de 15 mm produït per Waffenfabrik Mauser durant la Segona Guerra Mundial. La seva variant de 20 mm, MG 151/20 va ser àmpliament utilitzada en els caces, caces bombarders,els caces nocturns, els avions d'atac a terra i alguns bombarders de la Luftwaffe durant la Segona Guerra Mundial

## Història i desenvolupament

El MG 151 era un canó automàtic aeronàutic del calibre de 15 mm, dissenyat per la Waffenfabrik Mauser el 1940. No prou potent, va evolucionar el 1941 en el MG 151/20 de 20 mm i va constituir en conseqüència un dels armaments principals avions de la Luftwaffe.
La versió de 15 mm es va instal·lar inicialment a les versions F del Messerschmitt Bf 109, però malgrat la seva òbvia superioritat respecte a la MG FF, perquè era més precisa gràcies a la seva major velocitat inicial, tenir una cadència de tir més elevada i un número superior de munició a causa de la seva alimentació per cinta metàl·lica i no per tambor, es va estimar ràpidament que li mancava de poder destructor. Per tant, es va revisar l'arma per acceptar una munició de 20 mm anomenant-se el nou model MG 151/20. Les modificacions van ser força limitades, de manera que amb l'intercanvi del canó i algunes parts es feia possible l'adaptació de la MG 151 a la MG 151/20. Des de finals de 1943, només la variant de 20 mm encara estava en servei.
Vuit-cents MG 151/20 va ser exportats al Japó a bord del submarí italià Comandante Cappellini, l'agost de 1943, i es van utilitzar per equipar 388 caces japonesos Kawasaki Ki-61-I Hei. El MG 151/20 de 20 mm també es va instal·lar al Macchi C.205, al Fiat G.55 i al Reggiane Re.2005 de la Regia Aeronautica i als IAR 81B i 81C de la Forțele Aeriene Regale ale României (Reial Força Aèria de Rumania)

## Postguerra

Grans quantitats de MG 151 i 151/20 van ser recuperades dels avions de la Luftwaffe desactivats després de 1945 i es van utilitzar en molts conflictes a la dècada de 1950, 1960 i 1970, especialment al tercer món; per exemple, es van utilitzar nombrosos exemplars en les guerres colonials africanes des de Portugal, Sud-àfrica i Rhodèsia. L'usuari principal, però, va ser França que va utilitzar la MG 151/20 àmpliament en avions i helicòpters, especialment l'Aerospatiale Alouette III.

## Referències

* ↑ Ritger, Lynn,. The Messerschmitt Bf 109 : a comprehensive guide for the modeller. ISBN 0-9551858-0-7.
* 1 2 3 Williams, Anthony G., 1949-. Rapid fire : the development of automatic cannon, heavy machine guns and their ammunition for armies, navies and air forces. Shrewsbury: Airlife, 2003. ISBN 1-84037-435-7.
* ↑ Windrow, Martin, 1944-. The Algerian war, 1954-1962. Londres: Osprey Military, 1997. ISBN 1-85532-658-2.
# Man (Unix)

man és un programa dels sistemes Unix que es fa servir per a documentar altres programes. Per extensió, també es fa servir en els sistemes operatius basats en Unix com és ara el GNU/Linux. Aquest comandament es basa en groff.
Tot i ésser el sistema més emprat per a la documentació en sistemes Unix, resulta més útil el comandament info, que té funcionalitats (com és ara els enllaços) que fan més amigable el seu ús i permet consultar documentació relacionada.

## Funcionament

man és un comandament que es fa servir des de la consola o terminal. La majoria d'aplicacions estan documentades en un arxiu man accessible amb el comandament
Per exemple, per saber com fer servir el comandament man cal escriure en la línia de comandament:
i es mostrarà tota la documentació disponible.
Algunes aplicacions tenen la seva documentació distribuïda en seccions (vegeu més endavant); en aquest cas, s'indicarà les seccions disponibles amb missatges com man(1) i man(7) en el cas que hi hagi documentació del comandament man de les seccions 1 i 7. Per accedir a una secció concreta cal fer servir el comandament

## Seccions

Els manuals estan dividits en vuit seccions numerades, organitzades (segons la funcionalitat del programa documentat) de la següent manera (en els sistemes operatius BSD, Unix i GNU/Linux):
| Secció | Descripció |
| 1 | Comandaments Generals |
| 2 | Crides al sistema |
| 3 | Biblioteques C de funcions |
| 4 | Fitxers especials (fitxers de dispositius, localitzat a /dev) i controladors de dispositius |
| 5 | Formats de fitxers i convencions |
| 6 | Jocs i salvapantalles |
| 7 | Divers |
| 8 | Comandes d'administració del sistema i dimonis |
En alguns sistemes també estan disponibles les següents seccions:
| Secció | Descripció |
| 0 | Arxius de capçalera de la biblioteca estàndard de C |
| 9 | Rutines del Kernel |
| n | Tcl/Tk |
| x | X Window System |

## Arxius man

Els arxius man són arxius de text que contenen la documentació sobre el programa. De manera semblant als arxius HTML, en aquests arxius es fan servir etiquetes (un llenguatge de marques) que el programa man fa servir per mostrar en pantalla el text. Aquí teniu un exemple curt d'arxiu man:
Les marques de llenguatge tenen l'estructura <<.comanda>>. Algunes de les comandes són:
* .SH text d'encapçalament crea una secció amb el text com encapçalament.
* .TP inicia una llista de codis d'error. En aquest cas, l'estructura és
* Diverses comandes de format del text: .B, .R, .I i .S per negreta, roman, itàlica i petita. Poden combinar-se per obtenir negreta amb itàlica (.BI) o d'altres combinacions.
Una vegada redactat l'arxiu, es comprimeix en un arxiu .gz que és el que farà servir l'ordre man per mostrar la documentació en pantalla.
Hi ha programari que facilita la creació dels arxius man, com és ara help2man.

## Bibliografia

* linuxmanpages.com. «man», 1995. [Consulta: 10 desembre].
* Jens Schweikhardt. «THE LINUX MAN-PAGE-HOWTO», 2002. [Consulta: 14 desembre].
* gnu.org. «help2man». [Consulta: 14 desembre].

## Enllaços externs

* (anglès) Consulta de manuals en línia
Viccionari
# Frederic de Hessen Eschwege

Frederic de Hessen Eschwege (en alemany Friedrich von Hessen-Eschwege) va néixer a Kassel (Alemanya) el 9 de maig de 1617 i va morir a Poznań el 24 de setembre de 1655. Era un noble alemany, fill de Maurici I de Hessen-Kassel (1572-632) i de la seva segona dona Juliana de Nassau-Dillenburg (1587-1643).
Tot i ser el vuitè fill baró, en morir Guillem V hereu i fill de la primera dona de Maurici va rebre el landgraviat del comtat de Hessen-Eschwege el 1632 que va conservar fins a la seva mort. En la posterior divisió del landgraviat, promoguda per la seva mare Juliana, al seu germà Herman li va correspondre Hessen-Rotenburg, i a Ernest li va correspondre Hessen-Rheinfels.
Durant la Guerra dels Trenta Anys el castell i la ciutat d'Eschwege, el 1637, van ser destruïts i saquejats. Frederic va desenvolupar una important carrera militar com a general de l'exèrcit suec. Va participar activament en l'anomenada Segona Guerra del Nord entre Suècia i Polònia (1655-1661). A causa de les seves activitats militars, va residir ben poc a Eschwege, i va passar molt de temps a la cort sueca. Malgrat tot, va procurar la reconstrucció del seu país devastat durant la Guerra dels Trenta Anys. La seva dona, en canvi, sí que es va quedar a viure la major part del temps a Eschwege, on van néixer els seus fills.
Després de la prematura mort de Federic, el 1655 a Polònia, es va confiar el comtat de Hessen-Eschwege al seu germà Ernst. El castell d'Eschwege va ser assignat com a dot a la seva vídua, però ella es va retirar a la seva Suècia natal.

## Matrimoni i fills

El 8 de setembre de 1646 es va casar a Estocolm amb Elionor Caterina de Zweibrücken (1626-1692), filla del comte palatí Joan Casimir de Zweibrücken-Kleeburg (1589-1652) i de Caterina Vasa de Suècia (1584-1638), i germana, per tant, del rei Carles X Gustau de Suècia. Fruit d'aquest matrimoni nasqueren:
* Margarida, nascuda i morta el 1647.
* Cristina (1649-1702), casada amb Ferran Albert I de Brunsvic-Lüneburg (1636-1687).
* Elisabet (1650-1651).
* Juliana (1652-1693), casada amb Joan Jaume Marchand, Baró de Lilienburg (1656-1703).
* Carlota (1653-1708). casada primer amb August de Saxònia-Weißenfels (1650-1674), i després amb Joan Adolf de Bentheim-Tecklenburg (1637-1704).
* Frederic (1654-1655).

## Bibliografia

* Klaus Koniarek: Friedrich, Landgraf von Hessen-Eschwege in Wer war wer im Dreißigjährigen Krieg Arxivat 2016-03-04 a Wayback Machine.
* Wanfrieder Chronik 2006 (unveröffentlicht)
* Hans-Günter Kielmann: Kleiner Führer durch die Rotenburger Quart 1627-1834 und das Fürstenhaus Hessen-Rotenburg, Rotenburg an der Fulda, 2002, ISBN 3-00-010155-1
* Kurt Holzapfel: Neues vom 'tollen Fritz'. Zu seinem 300. Todestag, in: Das Werraland 7 (1955), S. 43-44.
* Kurt Holzapfel: Landgraf Friedrichs Ende. Gefallen 1655, beigesetzt in Eschwege 1657, in: Das Werraland 9 (1957), S. 36-39.